Run Silent, Run Deep (cinta)

:*Iste articlo ye sobre una cinta estausunidense de cine belico de 1958; ta atros usos, se veiga *'Run Silent, Run Deep***.


***Run Silent, Run Deep*** (títol orichinal en [[Idioma anglés|anglés]], en [[Idioma aragonés|aragonés]] ***Corre cutio, corre somordo***, estrenada en [[Aragón]] con o títol de ***Torpedo**'') ye una [[cinta]] de [[cine estausunidense]] de [[cine de drama]] [[cine belico|belico]] estrenada l'anyo [[1958]], dirichida por [[Robert Wise]] seguntes un [[guión adaptau]] por [[John Gay]] (basau en a [[novela]] ''[[Run Silent, Run Deep (novela)|Run Silent, Run Deep]]'' que heba publicau [[Edward L. Beach, Jr.]] l'anyo [[1965]]), con una [[banda sonora orichinal]] de [[Franz Waxman]], una [[dirección de fotografía]] de [[Russell Harlan]] y una [[producción cinematografica]] de [[Harold Hecht]] ta las [[Productora cinematografica|productoras]] [[Hecht-Hill-Lancaster Productions]] y [[Jeffrey Productions]]. De l'[[elenco]] d'a cinta en fan parte, entre d'atros [[actor]]s, [[Clark Gable]], [[Burt Lancaster]], [[Jack Warden]], [[Brad Dexter]], [[Don Rickles]], [[Nick Cravat]], [[Joe Maross]], [[Mary LaRoche]], [[Eddie Foy III]], [[Rudy Bond]], [[H.M. Wynant]] y [[John Gibson]].

P.J. Richardson ye un comandant de [[submarino]]s d'a [[United States Navy]] mientres a [[Segunda Guerra Mundial]] que ye decidiu a vengar-se d'un [[destructor]] d'a [[Marina Imperial Chaponesa]], l**Akikaze*, y d'o suyo capitán, apodau ""Bungo Pete", que heban fundiu cuatre submarinos estausunidenses en a [[canal de Bungo]] que desepara las islas chaponesas de [[Kyushu]] y [[Shikoku]], porque un d'ixos cuatre submarinos yera lo suyo. Consigue que li concedan un nuevo mando, pero con a condición de que lo suyo oficial executivo sía experimentau y activo y vienga de fer una patrulla submarina. Li dan o submarino USS *Nerka* y entrena terne wue terne a la suya nueva tripulación ta tornar en a canal de Bungo, encara que li han prohibiu expresament que en ista misió i penetre. O suyo oficial executivo, lo tenient Jim Bledsoe, ye preocupau por a seguredat d'a tripulación y amás ye resentiu porque él aspiraba a lomando d'o submarino y li han negau. Bien luego Jim Bledsoe y la tripulación paran cuenta de que les son entrenando ta luitar en a canal de Bungo contravenendo las órdens recibidas. O capitán ordena no atacar bels blancos claros en amanar-se a la canal pero cuan finalment i dentran y atacan a lo destructor y funden un [[barco]] mercant son atacaus con cargas de fondaria y los chaponeses los consideran fundius. Como Richardson ha quedau esturdiu en l'ataque, Bledsoe prene lo mando y ordena tornar enta [[Pearl Harbor]]. Pero cuan son de camín, Bledsoe escuita una emisión de radio chaponesa a on presumen d'haber fundiu o submarino y mesmo dan o nombre de bel uns d'os suyos tripulants, y para cuenta de que los heban descubierto por as restas d'a vasuera que deixaban y que como los creyen destruyius pueden tornar-ie con una mica d'immunidat. Cuan y dentran y funden a lo destructor, son atacaus una atra vegada como ya l'heban estau en l'anterior dentrada por un [[torpedo]] y Richardson, que ya s'ha recuperau, para cuenta de que en a canal de Bungo actúan coordinadament o destructor que ya conoixeban pero tamién un submarino chaponés y que ixa yera la causa d'a gran efectividat d'os chaponeses en a canal.

A cinta s'ambienta en bel momento indeterminau d'os [[anyos 1940]] mientres a [[Segunda Guerra Mundial]] en [[Hawaii]] y en l'[[oceano Pacifico]] y las suyas escenas se filmoron en [[San Diego (California)|San Diego]] y atros puestos en [[California]], amás d'en os [[Samuel Goldwyn Studios]] en [[West Hollywood (California)|West Hollywood]], tamién en California.

Ye una cinta que ha recibiu bella nominación a bel [[Lista de premios cinematograficos|premio]], encara que no perteneixent a garra premio d'os mas conoixius u destacaus.

== Elenco ==


== Se veiga tamién ==
* [[Cine en 1958]].
* [[Cintas de 1958]].

== Referencias ==


== Vinclos externos ==

*  [https://www.imdb.com/title/tt0052151/ *Run Silent, Run Deep*] en [[Internet Movie Database]].
*  [https://www.rottentomatoes.com/m/run_silent_run_deep *Run Silent, Run Deep*] en [[Rotten Tomatoes]].
*  [https://catalog.afi.com/Catalog/moviedetails/52712 *Run Silent, Run Deep*] en l*'American Film Institute Catalog* de l*'American Film Institute''.